Israel stenger grenseovergang til Gazastripen – NRK Urix – Utenriksnyheter og -dokumentarer
Israel stenger grenseovergang til Gazastripen
Israel stenger den eneste grenseovergangen for transport av drivstoff, mat og andre varer til Gazastripen. Årsaken er hærverk fra palestinere, ifølge hæren.
Demonstranter under den ukentlige demonstrasjonen ved grensen mellom Gazastripen og Israel. Palestinske demonstranter brenner dekk, og fra israelsk side sendes det tåregass. Etter fredagens demonstrasjon stenger Israel grensen, på grunn av skader.
Publisert 12.05.2018, kl. 20.12
Kerem Shalom-overgangen vil forbli stengt inntil de omfattende skadene er reparert, opplyser forsvarsminister Avigdor Lieberman lørdag.
Palestinere, som deltok i de ukentlige protestene mot Israel, anklages for å ha satt fyr på en drivstoffrørledning og et transportbånd på den palestinske siden av overgangen. Den israelske siden av grenseovergangen ligger flere hundre meter unna og var urørt.
Gaza: Én drept og minst 186 såret i israelsk angrep
Gaza-terminalen for import av drivstoff er «fullstendig ubrukelig» som følge av ødeleggelsene, ifølge hæren. Overgangen er den eneste veien inn fra Israel for diesel til generatorene som sykehus og andre viktige institusjoner er avhengig av.
På Gazastripen møtes derfor hærverket mot drivstoffterminalen med bekymring.
– Noen bensinstasjoner har lagre som holder i kanskje en dag eller to, så krisen vil begynne mandag eller tirsdag hvis grenseovergangen forblir stengt, sier en bensinstasjonseier til nyhetsbyrået Reuters.
Komiteen som arrangerer de palestinske protestene fordømmer stengingen og kaller det kollektiv avstraffelse, skriver den israelske avisa Haaretz. Komiteen kritiserer også demonstrantene som ødela infrastrukturen, og gjentar at protestene må være ikkevoldelige.
Over 2 millioner mennesker bor i den palestinske enklaven, som er på størrelse med Hamar kommune. Gazastripen er uten elektrisitet store deler av døgnet, fattigdommen er stor og arbeidsledigheten skyhøy.
* Gazastripen er på størrelse med Hamar kommune og hjem for om lag 2 millioner palestinere. 1,3 millioner av dem er registrert som flyktninger eller etterkommere av palestinere som ble drevet på flukt da staten Israel ble opprettet i 1948.
* Området ble okkupert av Israel under seksdagerskrigen i 1967, men gitt tilbake til palestinerne i 2005. Israel kontrollerer fortsatt luftrommet og kysten utenfor, samt grensa med unntak av Rafah-overgangen til Egypt.
* I 2006 vant Hamas valget i de palestinske områdene, men fikk ikke kontroll over de Fatah-kontrollerte sikkerhetsstyrkene på Gazastripen.
* I 2007 kom det til væpnet strid som endte med at Hamas jaget de palestinske sikkerhetsstyrkene ut av enklaven.
* Palestinernes president, Fatah-leder Mahmoud Abbas, oppløste den Hamas-dominerte regjeringen, men Hamas fortsetter å styre på Gazastripen.
* Israel har innført en streng blokade av området, og militante palestinske grupper har svart med å skyte tusenvis av hjemmelagde raketter mot det sørlige Israel.
* Israel har det siste tiåret gjennomført tre store militæroffensiver mot enklaven, som har kostet tusenvis av palestinere livet og forårsaket store materielle ødeleggelser.
* Enklaven er nå uten elektrisitet store deler av døgnet, 95 prosent av vannet er udrikkelig og offentlige tjenester blir stadig dårligere.
* Arbeidsledigheten er på rundt 50 prosent, og 80 prosent av innbyggerne er avhengige av matvarehjelp utenfra.
Siden fredagsprotestene langs grensa til Gazastripen startet 30. mars, er 53 palestinere drept, blant dem minst 41 demonstranter.
Fredag åpnet israelske soldater igjen ild mot demonstrantene. Én palestiner ble drept og 176 skutt og såret, deriblant en 16 år gammel gutt som ble skutt i hodet, ifølge helsepersonell.
Israel har fått kraftig internasjonal kritikk for å skyte mot ubevæpnede demonstranter. Men Israel forsvarer soldatenes fremferd, påberoper seg retten til selvforsvar, påpeker at demonstrantene kaster stein og mener palestinerne truer grensa.
Mange av ofrene er skutt på flere hundre meters hold.
– Kan ikke akseptere vilkårlig voldsbruk mot palestinere i Gaza
Masseprotest mandag
Mandag ventes titalls tusen palestinere å delta i nye demonstrasjoner langs grensa, i protest mot flyttingen av USAs ambassade fra Tel Aviv til Jerusalem.
Islamistbevegelsen Hamas er med på å arrangere protestene, men demonstrasjonene er drevet fram av stor desperasjon i befolkningen. De aller fleste innbyggerne nektes å reise ut av Gazastripen, og den strenge blokaden har rasert økonomien.
Israel begrunner enklaven med sikkerhetshensyn. Hamas har styrt Gazastripen siden 2007 etter å ha vunnet valget i de palestinske områdene året før.
Våpenhvile på Gazastripen: – Tomme for livsnødvendige medisiner
09:41 Fransk tråler bøtelagt av kystvakta
09:35 239 døde i Etiopia
09:32 6562 fleire smitta i Russland
09:16 Stenger deler av Bygdøy allé
09:01 Gassfunn i Nordsjøen
08:54 Støttar ikkje Trump lengre
08:50 Ny nedgang på Tokyobørsen
08:48 Støyter i skipsfløyta kl. 12
Donald Trump kom inn på prestisjeskolen Wharton fordi han betalte noen for å ta SAT-prøven for ham, hevder presidentens niese Mary Trump i sin nye bok.